Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 388

1. Közrendvédelmi ismeretek alkalmazása során a rendõr: — ismerje a rendõri munka szervezeti kereteit és formáit, a korszerû munkavégzésre vonatkozó alapvetõ jogszabályokat, belsõ szabályzatokat, a társadalmi és szakmai elvárásokat, a rendõrség és az egyes rendõr jogait és kötelezettségeit, mindazokat az elméleti és gyakorlati tudnivalókat, amelyek a közrendvédelmi ismeretekhez kapcsolódva — azt kiegészítve — meghatározzák az alapvetõ rendõri feladatokat, továbbá a rászoruló állampolgárok segítését, támogatását; — legyen képes a rendõri intézkedések és eljárások jogszerû, szakszerû, eredményes végrehajtására, a jogsértõ cselekmények felderítésére és megszakítására, a bûncselekmények megelõzéséhez szükséges eredményes napi munkavégzésre, a kényszerítõ eszközök, valamint a személyi szabadságot korlátozó intézkedések törvényes és szakszerû, célszerû és differenciált alkalmazására, az õr, a járõr, a járõrvezetõ, valamint a körzeti megbízott jogszabályokban meghatározott feladatainak ellátására.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes